TÁRSULÁSI MEGÁLLAPODÁS

A BUDAPEST-BUDAÖRS SZENNYVÍZELVEZETÉSI BERUHÁZÓ ÖNKORMÁNYZATI 
TÁRSULÁS LÉTREHOZÁSÁRÓL

1. SZÁMÚ MÓDOSÍTÁS





I. PREAMBULUM


A Társulási megállapodást 2011. augusztus 25. napján aláíró Budapest Főváros Önkormányzata és Budaörs Város Önkormányzata (továbbiakban: Felek), a helyi önkormányzatokról szóló módosított 1990. évi LXV. törvény (a továbbiakban: Ötv.) és a helyi önkormányzatok társulásairól és együttműködéséről szóló 1997. évi CXXXV. törvény (a továbbiakban: Ttv.) által biztosított társulási jog alapján, jogi személyiséggel rendelkező önkormányzati társulást hoztak létre, a Budapest Komplex Integrált Szennyvízelvezetése beruházási projekt (a továbbiakban: Projekt) előkészítési és megvalósítási feladatainak, mint közös cél megvalósítására és a közös érdekérvényesítés elősegítése jegyében.

A Társulási Tanács 2011. szeptember 5. napján tartott ülésén 3/2011. (IX.15.) számú határozatával elfogadta a Projekt második fordulós KEOP pályázatához szükséges, Budapest-Budaörs Szennyvízelvezetési Beruházó Önkormányzati Társulás társulási megállapodásának módosítását.




II. A MÓDOSÍTÁS INDOKA

Budapest Főváros Közgyűlése 1249/2010.(06.03.) számú határozatával jóváhagyta a Budapest-Budaörs Szennyvízelvezetési Beruházó Önkormányzati Társulás társulási megállapodását, továbbá felhatalmazta a főpolgármestert annak aláírására. A határozat alapján a Társulási megállapodás a 2010. évben elfogadott tartalommal került aláírásra. A Közgyűlés 2010. évi határozata és a Társulási megállapodás aláírása között számos jogszabályi és pályázati előírás változás történt, melynek megfelelően a Társulási megállapodást is módosítani kell. Jelen módosítás tartalmazza továbbá a Felek között időközben megszületett mögöttes megállapodásokat a szennyvízdíj mértékéről és a számlázás feltételeiről.




III. A TÁRSULÁSI MEGÁLLAPODÁS 
MÓDOSULÓ RENDELKEZÉSEI


III.1 A Preambulum első bekezdése az alábbiak szerint módosul[footnoteRef:1] [1:  A 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII.28.) MeHVM-PM együttes rendeletet a 4/2011. (I. 28.) Korm. rendelet 2011. január 28. napján hatályon kívül helyezte, illetve a pályázati részletszabályok a pályázati útmutatókban szerepelnek.] 

eredeti szöveg
A jelen Társulási megállapodást aláíró önkormányzatok, a helyi önkormányzatokról szóló módosított 1990. évi LXV. törvény (a továbbiakban: Ötv.) és a helyi önkormányzatok társulásairól és együttműködéséről szóló 1997. évi CXXXV. törvény (a továbbiakban: Ttv.) által biztosított társulási jog alapján, jogi személyiséggel rendelkező önkormányzati társulást hoznak létre, a Budapest Komplex Integrált Szennyvízelvezetése beruházási projekt (a projekt részét képezi a budaörsi fejlesztések megvalósítása is) (a továbbiakban: Projekt) előkészítési és megvalósítási feladatainak, mint közös cél megvalósítására és a közös érdekérvényesítés elősegítése jegyében, a 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII.28.) MeHVM-PM együttes rendelet 11.§ (2) bekezdés c) pontjában előírtakra figyelemmel.

módosított szöveg
A jelen Társulási megállapodást aláíró önkormányzatok, a helyi önkormányzatokról szóló módosított 1990. évi LXV. törvény (a továbbiakban: Ötv.) és a helyi önkormányzatok társulásairól és együttműködéséről szóló 1997. évi CXXXV. törvény (a továbbiakban: Ttv.) által biztosított társulási jog alapján, jogi személyiséggel rendelkező önkormányzati társulást hoznak létre, a Budapest Komplex Integrált Szennyvízelvezetése beruházási projekt (a projekt részét képezi a budaörsi fejlesztések megvalósítása is) (a továbbiakban: Projekt) előkészítési és megvalósítási feladatainak, mint közös cél megvalósítására és a közös érdekérvényesítés elősegítése jegyében, a Környezet és Energetika Operatív Program (KEOP) pályázati feltételeiben előírtakra figyelemmel.


A Preambulum harmadik és negyedik bekezdése az alábbiak szerint módosul[footnoteRef:2] [2:  A Fővárosi Önkormányzatra vonatkozó társulási szabadságot a helyi önkormányzatokról szóló 1990. évi LXV. törvény szabályozza.

] 

eredeti szöveg
Az alulírott alapító önkormányzatok, a Ttv. 16.§-ában meghatározottak alapján Budapest Főváros és Budaörs közös budapesti szennyvízelvezetési agglomerációjában a Projekt körébe tartozó szennyvízelvezetési feladataik ellátását szolgáló fejlesztések megvalósítása, valamint együttműködésük intézményesítése céljából az alábbi jogi személyiségű önkormányzati társulás létrehozásában állapodnak meg.

Ezen társulási megállapodás megkötésénél Tagok, elsősorban az Európai Unió szervei által elfogadott vonatkozó közösségi jogszabályokat, a Környezet és Energia Operatív Program (KEOP) projektek megvalósításával összefüggő hazai jogszabályokat, a a Szennyvízelvezetés és –tisztítás c. KEOP-2009-1.2.0 konstrukcióra vonatkozó pályázati felhívást és útmutatót, továbbá az Ötv., a Ttv., az államháztartásról szóló 1992. évi XXXVIII. törvény (a továbbiakban: Áht.), a számvitelről szóló 2000. évi C. törvény (a továbbiakban: Számv.tv.) a vízgazdálkodásról szóló 1995. évi LVII. törvény (a továbbiakban: Vgtv.) és az ezen törvények végrehajtásával kapcsolatos egyéb jogszabályok, a költségvetési gazdálkodási jogszabályok, illetve a a Polgári Törvénykönyvről szóló 1959. évi IV. törvény (Ptk.)  rendelkezéseit veszik figyelembe.


módosított szöveg
Az alulírott alapító önkormányzatok, a Ttv. 16.§-ában meghatározottak alapján, az Ötv. 63/B.§-ára figyelemmel Budapest Főváros és Budaörs közös budapesti szennyvízelvezetési agglomerációjában a Projekt körébe tartozó szennyvízelvezetési feladataik ellátását szolgáló fejlesztések megvalósítása, valamint együttműködésük intézményesítése céljából az alábbi jogi személyiségű önkormányzati társulás létrehozásában állapodnak meg.

Ezen társulási megállapodás megkötésénél Tagok, elsősorban az Európai Unió szervei által elfogadott vonatkozó közösségi jogszabályokat, a Környezet és Energia Operatív Program (KEOP)KEOP projektek megvalósításával összefüggő hazai jogszabályokat, a a Szennyvízelvezetés és –tisztítás megvalósítása c. KEOP-KEOP-1.2.0/09-11 kódszámú 2009-1.2.0 konstrukcióra vonatkozó pályázati felhívást és útmutatót, továbbá az Ötv., a Ttv., az államháztartásról szóló 1992. évi XXXVIII. törvény (a továbbiakban: Áht.), a számvitelről szóló 2000. évi C. törvény (a továbbiakban: Számv.tv.) a vízgazdálkodásról szóló 1995. évi LVII. törvény (a továbbiakban: Vgtv.) és az ezen törvények végrehajtásával kapcsolatos egyéb jogszabályok, a költségvetési gazdálkodási jogszabályok, illetve a a Polgári Törvénykönyvről szóló 1959. évi IV. törvény (Ptk.) és a 2007–2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet  rendelkezéseit veszik figyelembe.


A Preambulum utolsó bekezdése az alábbi mondattal egészül ki[footnoteRef:3] [3:  A Projekt fenntartási kötelezettséget és a tagok fenntartási időszakban történő együttműködési kötelezettségét a Közreműködő Szervezet kérte rögzíteni a 2011. szeptember 5. napján megküldött észrevételeiben, összhangban a 4/2011. Korm rendelet szabályaival.] 

A Tagok együttműködési kötelezettsége – a releváns pályázati Útmutatóban foglaltak szerint - a Projekt fenntartási időszakában is fent áll.


III.2 A Társulás létrehozása című I. fejezet az alábbiak szerint módosul

Az I.6. pont negyedik bekezdése törlésre kerül.[footnoteRef:4] [4:  Lásd 1. lábjegyzet.] 


Az I.10. pont az alábbiak szerint módosul[footnoteRef:5] [5:  16/2006. (XII.28.) MeHVM-PM együttes rendelet hatálytalan.] 

eredeti szöveg
A Társulás, a Projekt végrehajtása során, a társult önkormányzatok, mint a KEOP Projekt közvetett kedvezményezettjeinek (16/2006. (XII.28.) MeHVM-PM együttes rendelet 11.§ (2) bek. c) pont) megbízásából, a Projekt lebonyolításáért felelős projektgazdaként jár el.

módosított szöveg
A Társulás, a Projekt végrehajtása során, a társult önkormányzatok, mint a KEOP Projekt közvetett kedvezményezettjeinek közös célszervezete(16/2006. (XII.28.) MeHVM-PM együttes rendelet 11.§ (2) bek. c) pont) megbízásából, a Projekt lebonyolításáért felelős projektgazdaként jár el.

Az I.11. pont az alábbi mondattal egészül ki[footnoteRef:6] [6:  Lásd 3. lábjegyzet.] 

A Tagok együttműködési kötelezettsége – a releváns pályázati Útmutatónak megfelelően – a Projekt fenntartási időszakára is megfelelően vonatkozik.


III.3 Az előzetes megállapodások, követendő elvek, a társulás feladatai című II. fejezet az alábbiak szerint módosul

II.A.1. pont második bekezdéséből az „önkormányzati felelősségvállalással” fordulat törlésre kerül.[footnoteRef:7] [7:  A társult Tagönkormányzatok felelősségét a Társulási Megállapodás IX. pontja rögzíti.] 


II.A.1. pont ötödik bekezdése az alábbiak szerint módosul[footnoteRef:8] [8:  A Támogatási Szerződést a Társulás önálló jogi személyként saját nevében kötheti meg.] 

eredeti szöveg
Így különösen nem szeghetik meg az uniós és a hazai támogatási előírásokat, a kapott támogatást az arra előírt sorrendben csak a megjelölt beruházásra fordíthatják, továbbá eleget kell tenniük a támogatási szerződésben foglalt mindennemű, például törlesztési, adatszolgáltatási, tájékoztatási, megőrzési kötelezettségeiknek, továbbá a pénzügyi kötelezettségeik területén működési stabilitásukat nem veszélyeztethetik.

módosított szöveg
Így különösen nem szeghetik meg az uniós és a hazai támogatási előírásokat, a Tagok a Társulás keretében a kapott támogatást az arra előírt sorrendben csak a megjelölt beruházásra fordíthatják, továbbá eleget kell tenniük a támogatási szerződésben foglalt mindennemű, például törlesztési, adatszolgáltatási, tájékoztatási, megőrzési kötelezettségeiknek, továbbá a pénzügyi kötelezettségeik területén működési stabilitásukat nem veszélyeztethetik.

II.A.1. pont hatodik bekezdése az alábbiak szerint módosul[footnoteRef:9] [9:  Lásd 8. lábjegyzet.] 

eredeti szöveg
Tagok kifejezetten felhatalmazzák a Társulást, hogy nevükben a támogatási szerződést megkösse

módosított szöveg
Tagok kifejezetten felhatalmazzák a Társulást, hogy a Projekt Támogatási szerződését megkösse.

II.A.1. pont tizennegyedik bekezdése az alábbiak szerint módosul[footnoteRef:10] [10:  A Társulás önálló jogi személyként saját nevében jogosult közbeszerzési eljárást lefolytatni és annak alapján szerződést kötni.] 

eredeti szöveg
Tagok megállapodnak abban, hogy a Projekt megvalósítása során a településekre bontható közbeszerzési eljárásokat elkülönítik, elkülönített pénzügyi elszámolásokat vezetnek, és megállapodnak a településekre nem bontható szolgáltatási feladatok finanszírozásának arányáról.

módosított szöveg
Tagok megállapodnak abban, hogy a Projekt megvalósítása során a településekre bontható közbeszerzési eljárásokat elkülönítik a Társulás közbeszerzései során, elkülönített pénzügyi elszámolásokat vezetnek, és megállapodnak a településekre nem bontható szolgáltatási feladatok finanszírozásának arányáról.

II.A.2. pont ötödik franciabekezdése az alábbiak szerint módosul[footnoteRef:11] [11:  A közbeszerzésekről szóló 2003. évi CXXIX törvény 2012. január 1. napjától hatályát veszti.] 

eredeti szöveg
Tagok kötelezettséget vállalnak arra, hogy a Projekt végrehajtása során a hatályos jogszabályok rendelkezései szerint járnak el, így különösen figyelembe veszik a közbeszerzésekről szóló törvény (2003. évi CXXIX. törvény), a hatósági árszabályozás előírásait.

módosított szöveg
Tagok kötelezettséget vállalnak arra, hogy a Projekt végrehajtása során a hatályos jogszabályok rendelkezései szerint járnak el, így különösen figyelembe veszik a közbeszerzésekről szóló jogszabályok, a hatósági árszabályozás előírásait.

II.A.2. pont az alábbi franciabekezdéssel egészül ki[footnoteRef:12] [12:  Lásd 3. lábjegyzet.] 

- Tagok kötelezettséget vállalnak arra, hogy a Projekt megvalósítása érdekében kölcsönösen (legalább) a fenntartási időszak végéig együttműködnek egymással.

II.A.4. pont negyedik franciabekezdése az alábbiak szerint módosul[footnoteRef:13] [13:  A Projekt keretében megkötendő szerződéseket a Társulás – önálló jogi személyként – saját nevében köti meg.] 

eredeti szöveg
az ún. Mérnöki (projektszerződések felügyeletét, műszaki ellenőrzését biztosító), szakértői, építési és eszközbeszerzési szerződések megkötésére;

módosított szöveg
- az ún. Mérnöki (projektszerződések felügyeletét, műszaki ellenőrzését biztosító), szakértői, építési és eszközbeszerzési szerződések megkötésének biztosítására;


III.4 A Társulási tagság című III. fejezet az alábbiak szerint módosul

III.B.1 pontja az alábbiak szerint módosul[footnoteRef:14] [14:  A Projektre irányadó részletes szabályokat elsődlegesen a Támogatási Szerződés és a pályázati útmutatók rögzítik.] 

eredeti szöveg
A Társulás tagjának kötelessége, hogy a Társulási megállapodásban, a társuló tagönkormányzatok között, a Projektre vonatkozó egyéb szerződés(ek)ben, illetve a Társulási Tanács határozataiban meghatározott kötelezettségeinek eleget tegyen, a Projekttel kapcsolatos feladatait és pénzügyi kötelezettségeit határidőben teljesítse.

módosított szöveg
A Társulás tagjának kötelessége, hogy a Társulási megállapodásban, a társuló tagönkormányzatok között, a Projektre vonatkozó egyéb szerződés(ek)ben – különösen a mindenkor hatályos Támogatási Szerződésben, annak módosításaiban és a releváns Útmutató(k)ban -, illetve a Társulási Tanács határozataiban meghatározott kötelezettségeinek eleget tegyen, a Projekttel kapcsolatos feladatait és pénzügyi kötelezettségeit határidőben teljesítse.

III.C.4 pontja az alábbi első franciabekezdéssel egészül ki[footnoteRef:15] [15:  Lásd 3. lábjegyzet.] 

- a Tagoknak a Projekt fenntartására irányuló együttműködési kötelezettségét és vállalásait, amelyek a Társulás megszűnése után is hatályban vannak, és


III.5 A Társulás szervezete című IV. fejezet az alábbiak szerint módosul

IV. 1.) e) pontja törlésre kerül.

IV. A. 3. b) pontja az alábbiak szerint módosul
eredeti szöveg
A Társulás szervezeti és működési szabályzatának és a Társulás közbeszerzési szabályzatának elfogadása

módosított szöveg
a Társulás szervezeti és működési szabályzatának elfogadása,

IV. A. 3. k) pont második bekezdése az alábbiak szerint módosul
eredeti szöveg

Megvalósítási szakban beterjesztendő alapvető kérdések:
- kivitelezési szerződések közbeszerzési dokumentációja és szerződéses feltételei (ha közös használatú/finanszírozású létesítményre vonatkozik), 
- műszaki ellenőr/mérnök közbeszerzési dokumentációja és szerződéses feltételei,
- a beruházás bonyolításával és a projektirányítással kapcsolatos ügyek,
- megvalósítási időszak szolgáltatási típusú szerződései.

módosított szöveg:

Megvalósítási szakban beterjesztendő alapvető kérdések:
- kivitelezési szerződések közbeszerzési dokumentációja és szerződéses feltételei (ha közös használatú/finanszírozású létesítményre vonatkozik), 
- esetlegesen műszaki ellenőr/FIDIC Mérnök közbeszerzési dokumentációja és szerződéses feltételei,
- a beruházás bonyolításával és a projektirányítással kapcsolatos ügyek,
- megvalósítási időszak szolgáltatási típusú szerződései


IV. A. 3. k) pont negyedik és ötödik bekezdése az alábbiak szerint módosul
eredeti szöveg

A társulási közbeszerzéseket a Gesztor-Kapcsolattartó hivatali szervezetén keresztül kell megküldeni, és egyeztetni a Tagokkal a Tagoknál kialakított eljárásrendben.

A Társulási Tanács rendszeres ülésein figyelemmel kíséri a Projekt előrehaladását, valamint megvitatja azon egyéb dokumentumokat, amelyeket az Elnök és a Kapcsolattartó-gesztori, illetve projekt lebonyolító szervezet alapvetőnek és Tagok közös érdekét érintőnek minősít.
 

módosított szöveg:

A Társulási Tanács rendszeres ülésein figyelemmel kíséri a Projekt előrehaladását, valamint megvitatja azon egyéb dokumentumokat, amelyeket az Elnök és a Kapcsolattartó-gesztor alapvetőnek és Tagok közös érdekét érintőnek minősít.


IV.A.11 pont második bekezdése az alábbiak szerint módosul[footnoteRef:16] [16:  A helyi önkormányzatok társulásairól és együttműködéséről szóló 1997. évi CXXXV. törvény rögzíti a Társulás feletti törvényességi ellenőrzés szabályait.] 

eredeti szöveg
A Társulási Tanács ülésének összehívását a Társulási Tanács Elnökénél a közigazgatási hivatal (továbbiakban: Közigazgatási Hivatal, ideértve annak jogszabályban meghatározott jogutód szervezetét) vezetője is kezdeményezheti.


módosított szöveg
A Társulási Tanács ülésének összehívását a Társulási Tanács Elnökénél a helyi önkormányzatok törvényességi ellenőrzéséért felelős szerv is kezdeményezheti.

IV.A.22 pont az alábbiak szerint módosul[footnoteRef:17] [17:  Lásd 16. lábjegyzet.] 

eredeti szöveg
A jegyzőkönyvet 15 napon belül meg kell küldeni valamennyi tagnak és a Közigazgatási Hivatal vezetőjének. A jegyzőkönyv megküldéséről az Elnök gondoskodik.

módosított szöveg
[bookmark: pr69]A jegyzőkönyvet 15 napon belül meg kell küldeni valamennyi Tagnak és a helyi önkormányzatok törvényességi ellenőrzéséért felelős szervnek. A jegyzőkönyv megküldéséről az Elnök gondoskodik.

IV.B.2 pontban a jogszabályi hivatkozás helyesen Ámr. 72.§ (11) bekezdés.[footnoteRef:18] [18:  A jogi személyiségű társulások esetében a kötelezettségvállalásra vonatkozó szabályokat az Ámr. 72.§ (11) bekezdése rögzíti.] 


IV.B.5. pont d. alpont harmadik bekezdése az alábbiak szerint módosul[footnoteRef:19] [19:  A Társulási Tanács Elnökének és Elnök-helyettesének díjazásáról a társult Tagönkormányzatok megállapodása rendelkezik.] 

eredeti szöveg
Az Elnök a tevékenységét megbízás alapján végzi. Az Elnök a Társulási Tanács döntése alapján az önkormányzati Tag testületek indítványára díjazásban részesíthető.

módosított szöveg
Az Elnök a tevékenységét megbízás alapján végzi. Az Elnök a Társulási Tanács döntése alapján díjazásban részesül.
A Társulás Elnökét megillető díj: bruttó 260 000.-, azaz kettőszázhatvanezer Forint/hónap.

IV.B.7. pont az alábbi bekezdéssel egészül ki[footnoteRef:20] [20:  Lásd 19. lábjegyzet.] 

Az elnök-helyettes a Társulási Tanács döntése alapján az önkormányzati Tag testületek indítványára díjazásban részesül.
A Társulás elnök-helyettesét megillető díj: bruttó 100 000 .-, azaz százezer Forint/hónap.

IV.B.9. pont az alábbi f. ponttal egészül ki[footnoteRef:21] [21:  A Társulás megszűnésével az Elnök tisztsége is megszűnik.] 

f.) a Társulás megszűnésével.

IV. B. 12. pont negyedik és ötödik bekezdése az alábbiak szerint módosul
eredeti szöveg
12.) Az Elnök Társulással összefüggő feladatai megvalósításához – a (köz)beszerzési szabályok betartása mellett – jogosult szakértők igénybevételére, valamint segítő szervezet igénybevételére a Társulás költségén. Az Elnök tevékenységét segítő szervezet azonos a Kapcsolattartó-Gesztor erre kijelölt hivatali szervezeti egységével segíti.

módosított szöveg:
Az Elnök Társulással összefüggő feladatai megvalósításához – a (köz)beszerzési szabályok betartása mellett – jogosult szakértők igénybevételére, valamint segítő szervezet igénybevételére a Társulás költségén. Az Elnök tevékenységét a Kapcsolattartó-Gesztor segíti.



IV.C.2. pont az alábbiak szerint módosul[footnoteRef:22] [22:  Az államháztartás működési rendjéről szóló 292/2009. (XII. 19.) Korm. rendelet előírásaival összhangban a Társulás gazdálkodásával kapcsolatos szabályokat külön megállapodásban kell rögzíteni.] 

eredeti szöveg
Tagok rögzítik, hogy a Kapcsolattartó-Gesztornál a gesztori feladatok ellátásával kapcsolatos ügyekben a Főpolgármesteri Hivatal jár el. A Kapcsolattartó-Gesztor biztosítja Főpolgármesteri Hivatal útján a Társulás pénzügyi-gazdálkodási feladatainak ellátását. A Társulás elemi költségvetése a Kapcsolattartó-Gesztor költségvetésébe épül be.

módosított szöveg
Tagok rögzítik, hogy a Kapcsolattartó-Gesztornál a gesztori feladatok ellátásával kapcsolatos ügyekben a Főpolgármesteri Hivatal jár el. A Kapcsolattartó-Gesztor biztosítja Főpolgármesteri Hivatal útján a Társulás pénzügyi-gazdálkodási feladatainak ellátását. A Társulás elemi költségvetése a Kapcsolattartó-Gesztor költségvetésébe épül be azzal, hogy a vonatkozó jogszabályi előírásoknak megfelelően a gazdálkodási szabályzat felülvizsgálatra kerül/t vagy elkülönült pénzügyi nyilvántartás kerül/t bevezetésre.

IV.C.2. pont második bekezdése az alábbiak szerint módosul[footnoteRef:23] [23:  Az egységes fővárosi pályázatkezelés érdekében a feladatokat a Projektmenedzsment Főosztályhoz szükséges áthelyezni.] 

eredeti szöveg
A Társuláshoz rendelten támogató projekt munkaszervezeteként a Főpolgármesteri Hivatal keretében elkülönített szervezeti egység (mint önálló alosztály) látja el a Társulás célját képező projekt beruházási feladatainak hivatali irányítási feladatait.

módosított szöveg
A Társuláshoz rendelten támogató projekt munkaszervezeteként a Kapcsolattartó-Gesztor látja el a Társulás célját képező projekt beruházási feladatait.  

IV.C.2. pont harmadik bekezdése törlésre kerül.[footnoteRef:24] [24:  A költségek viselését a Társulási Megállapodás VIII.A.1 pontja rögzíti.] 


IV.C.3. pont első bekezdése az alábbiak szerint módosul.[footnoteRef:25] [25:  A költségek viselését a Társulási Megállapodás VIII.A.1 pontja rögzíti.] 

eredeti szöveg
Feladat és hatásköre: A Kapcsolattartó-Gesztor a Főpolgármesteri Hivatal útján az együttműködés keretein belül, a Társulási Tanács felhatalmazása alapján minden feladatot ellát, amely az a projekt-irányító szervezet munkájának kiteljesítését szolgálja, biztosítja a Társulás pénzügyi és gazdálkodási feladatainak ellátását.

módosított szöveg
Feladat és hatásköre: A Kapcsolattartó-Gesztor a Főpolgármesteri Hivatal útján az együttműködés keretein belül, a Társulási Tanács felhatalmazása alapján minden feladatot ellát, biztosítja a Társulás pénzügyi és gazdálkodási feladatainak ellátását. 



IV.C.4. pont az alábbiak szerint módosul[footnoteRef:26] [26:  A tagdíj fizetési kötelezettségnek a társult Tag önkormányzatok külön-külön kötelesek eleget tenni.] 

eredeti szöveg
Amennyiben a Tag a tagdíjfizetési, vagy a Társulási Tanács által előírt pénzügyi hozzájárulás-fizetési kötelezettségének, a fizetési határidő lejártát követően, a felhatalmazással történő beszedési megbízásra lehetőségére történő figyelmeztetést is tartalmazó felszólítás nem tesz eleget, úgy bankszámlájára a Kapcsolattartó-Gesztor fizetési határidőt követő 15. naptól a pénzforgalmi szolgáltatónak adott felhatalmazás alapján beszedési megbízást nyújt be.

módosított szöveg
Amennyiben a Tag a tagdíjfizetési, vagy a Társulási Tanács által előírt pénzügyi hozzájárulás-fizetési kötelezettségének, a fizetési határidő lejártát követően, a felhatalmazással történő beszedési megbízásra lehetőségére történő figyelmeztetést is tartalmazó felszólítás nem tesz eleget, úgy ezen Tag bankszámlájára a Kapcsolattartó-Gesztor a fizetési határidőt követő 15. naptól a pénzforgalmi szolgáltatónak adott felhatalmazás alapján beszedési megbízást nyújt be.

IV.C.5. pont az alábbiak szerint módosul[footnoteRef:27] [27:  Az önerő tekintetében is irányadó a 25. lábjegyzetben foglalt feltétel.] 

eredeti szöveg
Amennyiben a Tag a Társulás által benyújtott pályázatok kapcsán vállalt önerő-fizetési, vagy egyéb a Társulás feladatkörébe tartozó beruházással, fejlesztéssel kapcsolatban vállalt fizetési kötelezettségének nem tesz eleget, úgy bankszámlájára a Kapcsolattartó – Gesztor a fizetési határidőt követő 15. naptól felhatalmazással történő beszedési megbízást nyújt be.

módosított szöveg
Amennyiben a Tag a Társulás által benyújtott pályázatok kapcsán vállalt önerő-fizetési, vagy egyéb, a Társulás feladatkörébe tartozó beruházással, fejlesztéssel kapcsolatban vállalt fizetési kötelezettségének nem tesz eleget, úgy ezen Tag bankszámlájára a Kapcsolattartó – -Gesztor a fizetési határidőt követő 15. naptól felhatalmazással történő beszedési megbízást nyújt be.

IV.D. pont az alábbiak szerint módosul[footnoteRef:28] [28:  Az önerő tekintetében is irányadó a 25. lábjegyzetben foglalt feltétel.] 

eredeti szöveg

D.) 
PROJEKT-LEBONYOLÍTÓ ÉS ADMINISZTRÁCIÓS SZERVEZET

A projekt-lebonyolító és adminisztrációs szervezet („külső” projektmenedzsment szervezet) kiválasztása nyílt közbeszerzési eljárásban történik meg. E szervezet elsődlegesen aA projektvégrehajtás koordinációs, tanácsadói és adminisztrációs feladatait feladatkörében nyújt projektvezetési szolgáltatásokat a Társulásnak. E szervezet a a Kapcsolattartó-Gesztor látja el. A Kapcsolattartó-Gesztor által kijelölt személye(ek)/szervezet(ek) a Főpolgármesteri Hivatalban létrehozott hivatali szervezeti egységgel együtt alkotjáka a Projekt „osztott” PIU szervezetét

módosított szöveg
A projektvégrehajtás koordinációs, tanácsadói és adminisztrációs feladatait a Kapcsolattartó-Gesztor látja el. A Kapcsolattartó-Gesztor által kijelölt személye(ek)/szervezet(ek) együtt alkotják a Projekt „osztott” PIU szervezetét.


III.6 A Társulás ellenőrzési és felügyeleti rendje című VI. fejezet az alábbiak szerint módosul

VI.1. pont második bekezdése az alábbiak szerint módosul[footnoteRef:29] [29:  Az uniós támogatással megvalósuló projekteket 2010. július 1. napjától az az Európai Támogatásokat Auditáló Főigazgatóság ellenőrzi az Európai Támogatásokat Auditáló Főigazgatóságról szóló 210/2010. (VI. 30.) Korm. rendelet alapján.] 

eredeti szöveg
A Társulás és a Tagok kötelesek tűrni és elősegíteni a KEOP közreműködő szervezet, a KEOP irányító hatóság, a KEHI, az Állami Számvevőszék, a Magyar Államkincstár, az Európai Bizottság, az Európai Közösség Számvevőszéke vagy egyéb, jogszabályban megjelölt szervek által a támogatás felhasználásával kapcsolatban elrendelt ellenőrzéseket.

módosított szöveg
A Társulás és a Tagok kötelesek tűrni és elősegíteni a KEOP közreműködő szervezet, a KEOP irányító hatóság, az Európai Támogatásokat Auditáló Főigazgatóság, az Állami Számvevőszék, a Magyar Államkincstár, az Európai Bizottság, az Európai Közösség Számvevőszéke vagy egyéb, jogszabályban megjelölt szervek által a támogatás felhasználásával kapcsolatban elrendelt ellenőrzéseket, és bármely Tag és a Társulás részükre a kért felvilágosítást megadja, a jelen megállapodás teljesítésével kapcsolatos iratokat bemutatja, és szükség esetén másolatban rendelkezésre bocsátja.

VI.7. pont az alábbiak szerint módosul[footnoteRef:30] [30:  Lásd 16. lábjegyzet.] 

eredeti szöveg
A Társulás felett a Közigazgatási Hivatal vezetője törvényességi ellenőrzési jogot gyakorol.

módosított szöveg
A Társulás felett helyi önkormányzatok törvényességi ellenőrzéséért felelős illetékes szerv törvényességi ellenőrzési jogot gyakorol.


III.7 A Társulás bevételei, gazdálkodása és vagyona című VIII. fejezet az alábbiak szerint módosul

VIII.A.1 pont hatodik bekezdése az alábbiak szerint módosul[footnoteRef:31] [31:  Lásd 14. lábjegyzet.] 

eredeti szöveg
A szállítói számlákat esedékességekor a támogatási szerződésben foglaltak, illetve a vonatkozó jogszabályi előírások szerint kell intézni a KEOP kifizetés igénylési rend szerint. A Budaörstől beutalt és reá eső befizetési hányadnak megfelelő időben a Társulás számláján rendelkezésre kell állnia.

módosított szöveg
A szállítói számlákat esedékességekor a támogatási szerződésben foglaltak, illetve a vonatkozó jogszabályi előírások szerint kell intézni a KEOP kifizetés igénylési rend szerint összhangban a pályázat, illetve hatályos Támogatási szerződés/szerződés-módosítások részét képező finanszírozás ütemezésére vonatkozó mellékletekkel. A Budaörstől beutalt és reá eső befizetési hányadnak megfelelő időben a Társulás számláján rendelkezésre kell állnia.

VIII.A.1 pont hetedik bekezdése az alábbiakkal egészül ki[footnoteRef:32] [32:  A számviteli nyilvántartás szabályait a 4/2011. Korm. rendelet rögzíti. A pályázat benyújtásának feltétele, hogy a Projekt önerejét a társult Tag önkormányzatoknak igazolni kell.] 

A 2007–2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelettel összhangban a Projekt tekintetében a saját forrás rendelkezésre állását a Támogatási Szerződés megkötéséig kell igazolni,  továbbá a Projekt tekintetében az elkülönített számviteli nyilvántartás megvalósulását biztosítani szükséges.

VIII.A.1 pont tízedik bekezdés második franciabekezdése az alábbiak szerint módosul[footnoteRef:33] [33:  A Társulás önálló jogi személyként saját nevében jogosult kötelezettséget vállalni, melyet a társult Tagönkormányzatoknak kell finanszírozni.] 

eredeti szöveg
A közös beruházás irányításának, illetve a Főváros adminisztratív költségei.

módosított szöveg
- A közös beruházás megvalósulása során felmerülő a Társulást érintő egyéb költségek, illetve a Társulás működési költségei.

VIII.A.1 pont tizenegyedik bekezdése az alábbiakkal egészül ki[footnoteRef:34] [34:  A Társulási Tanács tisztségviselőinek díjazását a társult Tag önkormányzatoknak naptári negyedévente pótolniuk kell.] 

A Társulási Megállapodás IV. fejezet B.) pont 5. d.) és 7.) alpontokban meghatározott díjazás kifizetése a Társulás induló vagyonából történik. Tagok kötelesek a kifizetett összeget naptári negyedévente a Társulásnak megtéríteni, az általa delegált képviselő díjazásának mértéke szerint.  

VIII.A.1 pont utolsó bekezdése az alábbiak szerint módosul[footnoteRef:35] [35:  A társult Tag önkormányzat hozzájárulását valamennyi előkészítési költség alapul vételével kell meghatározni.] 

eredeti szöveg
Budaörs vállalja, hogy a közös beruházással együtt járó feladatokkal kapcsolatban felmerülő gesztori (pénzügyi, bonyolítási, adminisztrációs) költségeket a Főváros javára pénzátadás formájában téríti meg beruházási ráfordítások megoszlásának arányában. Tagok által jelenleg elismert és a Projekt költségvetésének tervezése során kalkulált gesztori költség a beruházási összköltség Budaörsre eső hányadának 0,3 %-a.

módosított szöveg
Budaörs vállalja, hogy a közös beruházással együtt járó feladatokkal kapcsolatban felmerülő gesztori költségeket a Főváros javára pénzátadás formájában téríti meg beruházási ráfordítások megoszlásának arányában. Tagok által jelenleg elismert és a Projekt költségvetésének tervezése során kalkulált gesztori költség a beruházási összköltség Budaörsre eső hányadának 0,3 %-a.

VIII.A.2 pont ötödik bekezdése az alábbiak szerint módosul[footnoteRef:36] [36:  Lásd 3. lábjegyzet.] 

eredeti szöveg
Tagok vállalják, hogy a Projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a Projekt céljainak megfelelő rendezettségét.

módosított szöveg
Tagok vállalják, hogy a Projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a Projekt céljainak megfelelő rendezettségét, továbbá a Projekt keretében megvalósult vagyontárgyakat, eszközöket a beruházást követő 5 éven belül nem idegenítik el, továbbá a Projekt által nyújtott szolgáltatást 5 évig fenntartják.

VIII.A.3 pont első bekezdése az alábbiak szerint módosul[footnoteRef:37] [37:  Lásd 25. és 26. lábjegyzet.] 

eredeti szöveg
A Társulási Tanács ülése jogosult a Tagok számára további befizetési kötelezettséget meghatározni, és megjelölni az egyes Tagok hozzájárulásának mértékét.

módosított szöveg
A Társulási Tanács ülése jogosult a Tagok számára – határidő megjelölésével - további befizetési kötelezettséget meghatározni, és megjelölni az egyes Tagok hozzájárulásának mértékét. A Társulási Tanács a befizetési kötelezettség elmulasztása esetén a vonatkozó jogszabályokban és a jelen megállapodásban foglalt szankciókat alkalmazza.
VIII.A.5 pont az alábbiak szerint módosul[footnoteRef:38] [38:  A Közreműködő Szervezet 2011. szeptember 5. napján tett észrevétele.] 

eredeti szöveg
A Társulás vagyoni eszközeit növeli a saját egyéb bevétele (ha van), a Társulás által elnyert további támogatás és a Társulásnak tett felajánlások.

módosított szöveg
A Társulás vagyoni eszközeit növeli a saját egyéb bevétele (ha van), a Társulás által elnyert további támogatás és a Társulásnak tett felajánlások, arra figyelemmel, hogy a releváns Pályázati Útmutató előírásai szerint nem elszámolható: mindennemű, a kedvezményezett részére egyben bevételt is jelentő költség.

VIII.B.1 pont első és negyedik bekezdésében az Áfa tv-re való hivatkozás helyesen Áfa tv. 120. §-a.[footnoteRef:39] [39:  Az adólevonási jog keletkezésével és terjedelmével kapcsolatos szabályokat az Áfa tv. 120.§-a szabályozza.] 


VIII.B.1 pont hatodik bekezdése az alábbiak szerint módosul[footnoteRef:40] [40:  Lásd 37. lábjegyzet.] 

eredeti szöveg
A Tagi Önkormányzatok, a KEOP projekt keretében megvalósuló és visszterhes jogügyletként, átvett beruházások fenntartási és üzemeltetési kötelezettségéről a vonatkozó jogszabályi és támogatási előírásoknak megfelelő bérleti-üzemeltetési szerződés megkötésével gondoskodnak.  Ezáltal a Tagi Önkormányzatoknál is teljesül az Áfa tv. 120. § (1) bekezdésében foglalt kritérium, feltéve, hogy az Önkormányzatok az Áfa tv. 88.§-a szerint az áfa hatálya alá – a 86.§ (1) bekezdés j) , k) és l) pontja tekintetében- az áfa hatálya alá, bejelentkeztek.

módosított szöveg
A Tagi Önkormányzatok, a KEOP projekt keretében megvalósuló és visszterhes jogügyletként átvett beruházások fenntartási és üzemeltetési kötelezettségéről a vonatkozó jogszabályi és támogatási előírásoknak megfelelő bérleti-üzemeltetési szerződés megkötésével gondoskodnak.  Ezáltal a Tagi Önkormányzatoknál is teljesül az Áfa tv. 120. §-ában foglalt kritérium, feltéve, hogy az Önkormányzatok az Áfa tv. 88.§-a szerint az áfa hatálya alá – a 86.§ (1) bekezdés j), k) és l) pontja tekintetében – bejelentkeztek.

VIII.B.2 pont harmadik bekezdése az alábbiak szerint módosul, illetve az alábbi bekezdéssel egészül ki[footnoteRef:41] [41:  A támogatási arány meghatározásakor kiemelt szerepe van a díjképzési elveknek, aminek megvalósulását a Projekt zárásakor igazolni szükséges. ] 

eredeti szöveg
Budaörs szennyvize a Budapesti Központi Szennyvíztisztító Telepen kerül megtisztításra. Budaörs elfogadja, hogy a Budapesti Központi Szennyvíztisztító Telepre a Fővárosnak érvényes kötelezettségvállalásai vannak mind a telep megépítésére, mind az azt követő első négy év üzemeltetésére vonatkozóan, valamint az ezt követő időszakra az üzemeltető közbeszerzés útján történő, az Európai Bizottság és a támogatási előírások alapján való kiválasztására, és tudomásul veszi, hogy a Budapesti Központi Szennyvíztisztító Telep üzemeltetésbe adása ezek szerint fog történni.

módosított szöveg
Budaörs szennyvize a Budapesti Központi Szennyvíztisztító Telepen kerül megtisztításra. Budaörs elfogadja, hogy a Budapesti Központi Szennyvíztisztító Telep üzemeltetésbe adásáról a Főváros gondoskodik.

Tagok kötelesek a pályázatban vállalt díjszintek, díjképzési elvek fenntartására is.

VIII.B.3 pont első és második bekezdése az alábbiak szerint módosul[footnoteRef:42] [42:  Lásd 1. lábjegyzet.] 

eredeti szöveg
[bookmark: pr1]A Tagok a támogatási kérelem részeként elkészítették a megvalósult létesítmények üzemeltetési koncepcióját a 2007-2013 időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának általános eljárási szabályairól szóló 16/2006. (XII. 28.) MeHVM-PM együttes rendelet szerint. Tagok tudomásul veszik, hogy a KA támogatással megvalósuló közmű beruházások támogatásának feltétele, hogy a támogatással megvalósuló létesítmények, eszközök működtetését olyan gazdálkodó szervezet végezze, amelyet a támogatás kedvezményezettje a vonatkozó EK irányelveknek megfelelő eljárás lefolytatásával választ ki. A támogatással megvalósuló víziközmű vagyon működtetésére a hivatkozott együttes rendeletben meghatározott speciális szabályok vonatkoznak.

A Tagok ennek kapcsán vállalják, hogy az együttes rendelet szerinti közszolgáltató kiválasztásával kapcsolatos dokumentumokat és az arra vonatkozó nyilatkozatot, hogy az abban foglalt adatok teljesek és a valóságnak megfelelnek, a közreműködő szervezet részére megküldik, illetve azokat a Társulás rendelkezésére bocsátják.

módosított szöveg
A Tagok a támogatási kérelem részeként elkészítették a megvalósult létesítmények üzemeltetési koncepcióját a 2007-2013 programozási időszakban az Európai Regionális Fejlesztési Alapból, az Európai Szociális Alapból és a Kohéziós Alapból származó támogatások felhasználásának rendjéről szóló 4/2011. (I. 28.) Korm. rendelet szerint. Tagok tudomásul veszik, hogy a KA támogatással megvalósuló közmű beruházások támogatásának feltétele, hogy a támogatással megvalósuló létesítmények, eszközök működtetését olyan gazdálkodó szervezet végezze, amelyet a támogatás kedvezményezettje a vonatkozó EK irányelveknek megfelelő eljárás lefolytatásával választ ki. A támogatással megvalósuló víziközmű vagyon működtetésére a hivatkozott Korm. rendeletben meghatározott speciális szabályok vonatkoznak.

A Tagok ennek kapcsán vállalják, hogy a hivatkozott Korm. szerinti közszolgáltató kiválasztásával kapcsolatos dokumentumokat és az arra vonatkozó nyilatkozatot, hogy az abban foglalt adatok teljesek és a valóságnak megfelelnek, a közreműködő szervezet részére megküldik, illetve azokat a Társulás rendelkezésére bocsátják.

VIII.C. pont utolsó bekezdésében a jogszabályi hivatkozás helyesen Ámr. 72.§ (11) bekezdés.[footnoteRef:43] [43:  Lásd 18. lábjegyzet.] 



III.8 A Társulás célját képező Projekt megvalósításához kapcsolódó egyéb kötelezettségvállalások és biztosítékok című IX. fejezet az alábbiak szerint módosul

IX.1 pont negyedik bekezdése az alábbiak szerint módosul[footnoteRef:44] [44:  A Projekt megvalósításáért nem kizárólag a Fővárosi Önkormányzat felel, mint gesztor, hanem Budaörs Város Önkormányzata is.] 

eredeti szöveg
Tagok vállalják, hogy a Közreműködő Szervezet részére a támogatási szerződésben biztosítandó biztosítékok és szerződéses kötelezettségek teljesítése érdekében együttműködnek, és – ha ilyen szükséges – vállalják a támogatási szerződésben igényelt biztosítékok nyújtását és az egyedi biztosítéki megállapodások megkötését.  Mivel a Projekt a Főváros teljes, gesztori felelősségvállalása mellett valósul meg, Budaörs vállalja, hogy a teljesítés fedezetére a Főváros a budaörsi sajáterő-hányadnak és az arányos járulékos költségeknek megfelelő összeg megfizetésére egyéb biztosítékokat is kérhet.

módosított szöveg
Tagok vállalják, hogy a Közreműködő Szervezet részére a támogatási szerződésben biztosítandó biztosítékok és szerződéses kötelezettségek teljesítése érdekében együttműködnek, és – ha ilyen szükséges – vállalják a támogatási szerződésben igényelt biztosítékok nyújtását és az egyedi biztosítéki megállapodások megkötését.  Mivel a Projekt a Főváros gesztori felelősségvállalása mellett valósul meg, Budaörs vállalja, hogy a teljesítés fedezetére a Főváros a budaörsi sajáterő-hányadnak és az arányos járulékos költségeknek megfelelő összeg megfizetésére egyéb biztosítékokat is kérhet.

IX.2 pont első bekezdése az alábbiak szerint módosul és az alábbi bekezdéssel egészül ki[footnoteRef:45] [45:  A Társulás megalakulásának feltétele volt az agglomerációs szennyvízdíj kedvezményes rögzítése, továbbá a Budaörs területéről átadott szennyvizek mérésének pontosítása.] 

eredeti szöveg
A Budaörs szennyvízközműveit működtető közszolgáltató a 4/1995. (II.13.) Főv. Kgy. rendelet és annak módosításai által megállapított szennyvíz-agglomerációs bevezetési díjkedvezménnyel csökkentett mindenkori éves fővárosi csatornahasználati díjat köteles fizetni a Budapest szennyvízközműveit működtető közszolgáltatónak (Fővárosi Csatornázási Művek Zrt.) a vele megkötött szennyvíz átadási-átvételi szerződés alapján, amely szennyvízátadási díj fedezetet nyújt a budaörsi szennyvizek Budapest közigazgatási határától felmerülő bevezetési költségeire, a Budapesti Központi Szennyvíztisztító Telepen történő tisztítási költségeire, továbbá az iszaphasznosítás költségeire, azaz a budaörsi szennyvizek  által használt létesítmények fenntartási, üzemeltetési, pótlási költséghányadára, valamint a vízterhelési díjra.

módosított szöveg
A Budaörs szennyvízközműveit működtető közszolgáltató a Főváros által rendeletben meghatározott és annak módosításai által megállapított szennyvíz-agglomerációs bevezetési díjkedvezménnyel csökkentett éves fővárosi csatornahasználati díjat köteles fizetni a Budapest szennyvízközműveit működtető közszolgáltatónak (Fővárosi Csatornázási Művek Zrt.) a vele megkötött szennyvíz átadási-átvételi szerződés alapján, amely szennyvízátadási díj fedezetet nyújt a budaörsi szennyvizek Budapest közigazgatási határától felmerülő bevezetési költségeire, a Budapesti Központi Szennyvíztisztító Telepen történő tisztítási költségeire, továbbá az iszaphasznosítás költségeire, azaz a budaörsi szennyvizek  által használt létesítmények fenntartási, üzemeltetési, pótlási költséghányadára, valamint a vízterhelési díjra.

Tagok rögzítik, hogy a KEOP pályázatot Budaörs vonatkozásában annak figyelembe vételével készítették el, hogy a budaörsi közszolgáltató által fizetendő szennyvízátadási díj mértéke a Budaörs által a fővárosi közcsatorna-hálózatba bevezetett/átadott szennyvizek mért mennyisége után az egyébként fizetendő fővárosi csatornahasználati díj 60%-a évi egymillió köbméterig, az évi egymillió köbmétert meghaladó mennyiségre pedig a fővárosi csatornahasználati díj 50%-a. A szennyvíz-agglomerációs bevezetési díjkedvezmény az áthárított vízterhelési díjra nem vonatkozik, a kedvezményes agglomerációs szennyvízátadási díjat a mindenkori fővárosi csatornahasználati díjban elfogadott vízterhelési díj növeli.

IX.2 pont harmadik bekezdése az alábbiak szerint módosul[footnoteRef:46] [46:  Lásd 43. lábjegyzet.] 

eredeti szöveg
A Budapestre bevezetett Budaörsi szennyvíz mérésére a közigazgatási határon levő belépési ponton mérőt kell elhelyezni.

módosított szöveg
A Budapestre bevezetett Budaörsi szennyvíz mennyiségét a Budaörsön hálózatba átadott mennyiségek alapján kell meghatározni.

IX.3 pont első és második bekezdése az alábbiak szerint módosul[footnoteRef:47] [47:  A Projekt megvalósításáért közvetlenül a Társulás felel.] 

eredeti szöveg
Tagok a támogatási összeg jogszabályon, illetve támogatási szerződésen alapuló visszakövetelése esetén a Projekt közreműködő szervezete felé fennálló tartozásokért vagyoni hozzájárulásuk arányáig kötelesek teljes mértékben helytállni.

A Tagok kijelentik, hogy a támogatási pályázatban vállaltakat, illetve a támogatási szerződésben és mellékleteiben foglaltakat a Társulás útján magukra nézve kötelezőnek fogják tekinteni. 

módosított szöveg
Tagok a támogatási összeg jogszabályon, illetve támogatási szerződésen alapuló visszakövetelése esetén a Társulásnak a Projekt közreműködő szervezete felé fennálló tartozásaiért vagyoni hozzájárulásuk mértékéig kötelesek helytállni.

Tagok kijelentik, hogy a támogatási pályázatban, illetve a támogatási szerződésben és mellékleteiben foglaltakat – a Társulás útján – magukra nézve kötelezőnek fogják tekinteni.

IX.4 pont az alábbiak szerint módosul[footnoteRef:48] [48:  Lásd 13. és 31. lábjegyzet.] 

eredeti szöveg
[bookmark: _GoBack]Tagok felhatalmazzák a Társulást, hogy nevükben és helyettük a tagönkormányzatok előzetes döntése alapján a Projekt KEOP második fordulós pályázatát benyújtsa, és a támogató szervezettel a támogatási szerződést megkösse, továbbá, hogy a megállapodást aláíró valamennyi Tag nevében jogszerűen eljárjon, képviseletüket ellássa, az adóalanyisághoz fűződő jogokat és kötelezettségeket felhatalmazásuk alapján gyakorolja, nyilatkozatot tegyen, utasítást vegyen át, vagy adjon ki.

módosított szöveg
Tagok felhatalmazzák a Társulást, hogy – a tagönkormányzatok előzetes döntését követően és annak alapján – a Projekt KEOP második fordulós pályázatát benyújtsa és a támogató szervezettel a támogatási szerződést megkösse, továbbá, hogy egyébként a megállapodást aláíró valamennyi Tag nevében jogszerűen eljárjon, képviseletüket ellássa, az adóalanyisághoz fűződő jogokat és kötelezettségeket felhatalmazásuk alapján gyakorolja, nyilatkozatot tegyen, utasítást vegyen át, vagy adjon ki.


III.9 A nyilvánosság biztosítása című X. fejezet az alábbiak szerint módosul

X. fejezet az alábbi 5. ponttal egészül ki[footnoteRef:49] [49:  A Közreműködő Szervezet 2011. szeptember 5. napján tett észrevétele.] 

5.) A Tagok vállalják, hogy a KEOP támogatási program projektjeire vonatkozó tájékoztatási kötelezettségeknek és arculati előírásoknak kifejezetten eleget tesznek.


III.10 A záró rendelkezések című XI. fejezet az alábbiak szerint módosul

XI.4 pont az alábbiak szerint módosul[footnoteRef:50] [50:  A polgári perrendtartásról szóló szabályokat az 1952. évi III. törvény (Pp.) rendezi.] 

eredeti szöveg
A Tagok közöttük a jelen Megállapodás értelmezésével, alkalmazásával és végrehajtásával kapcsolatban felmerült esetleges jogvitáikat megkísérlik békés úton rendezni. Arra az esetre, ha a jogviták békés úton történő rendezésére tett törekvés bármely okból nem vezet eredményre, a felek közötti jogvitában - a hatásköri szabályok megfelelő figyelembevételével – a Pp. szerinti illetékes bíróság jár el.

módosított szöveg
A Tagok közöttük a jelen Megállapodás értelmezésével, alkalmazásával és végrehajtásával kapcsolatban felmerült esetleges jogvitáikat megkísérlik békés úton rendezni. Arra az esetre, ha a jogviták békés úton történő rendezésére tett törekvés bármely okból nem vezet eredményre, a felek közötti jogvitában – a hatásköri szabályok megfelelő figyelembevételével – a Polgári perrendtartásról szóló 1952. évi III. törvény (Pp.) szerinti illetékes bíróság jár el.




IV. ZÁRÓ RENDELKEZÉSEK


A jelen módosításban nem szabályozott kérdésekben a hatályos jogszabályok, így különösen a helyi önkormányzatokról szóló 1990. évi LXV. törvény, a helyi önkormányzatok társulásairól és együttműködéséről szóló 1997. évi CXXXV. törvény, az államháztartásról szóló 1992. évi XXXVIII. törvény, a számvitelről szóló 2000. évi C. törvény, valamint a Magyar Köztársaság Polgári Törvénykönyvéről szóló 1959. évi IV. törvény rendelkezései az irányadóak.

Aláíró Tagok kijelentik, hogy hatáskörrel rendelkező képviselő-testületeik a jelen módosítást megfelelően előzetesen (minősített többségű határozattal) jóváhagyták, és az a jelen módosítás aláírását követően a Tagokra nézve érvényes és kötelező.



Budapest, 2011. ______ __.

